বাদামি গুহা মন্দির
বাদামী গুহা মন্দির হল হিন্দু ও জৈন গুহা মন্দিরের স্থান। এটি ভারতের কর্ণাটক এর উত্তরাঞ্চলে বাগলকোট জেলার একটি শহরে অবস্থিত। গুহাগুলি হল ভারতীয় শিলা-কাটা স্থাপত্য বিশেষ করে বাদামী চালুক্য স্থাপত্য এবং ষষ্ঠ শতাব্দীর প্রাচীনতম উদাহরণ । বাদামি একটি আধুনিক নাম এবং এটি পূর্বে "ভাতাপি" নামে পরিচিত ছিল, যা প্রাথমিক চালুক্য রাজবংশ এর রাজধানী ছিল। যারা ৬ষ্ঠ থেকে ৮ম শতাব্দী পর্যন্ত কর্ণাটকের বেশিরভাগ অংশ শাসন করেছিল। বাদামি একটি মানবসৃষ্ট হ্রদের পশ্চিম তীরে অবস্থিত, যা পাথরের ধাপ সহ একটি মাটির প্রাচীর দ্বারা ঘেরা। উত্তর ও দক্ষিণে এটি একটি দুর্গ দ্বারা বেষ্টিত। এটি প্রারম্ভিক চালুক্য এবং পরবর্তী সময়ে নির্মিত। বাদামী গুহা মন্দিরগুলি দাক্ষিণাত্য অঞ্চলের হিন্দু মন্দিরের প্রাচীনতম পরিচিত উদাহরণ। তারা আইহোলে মন্দিরগুলির সাথে মল্লপ্রভা নদী উপত্যকাকে মন্দির স্থাপত্যের উৎসে রূপান্তরিত করেছিল যা পরবর্তীকালে ভারতের অন্যত্র হিন্দু মন্দির প্রভাবিত করেছিল। গুহা নং ১ থেকে ৪ শহরের দক্ষিণ-পূর্বে নরম বাদামি বেলিপাথর গঠনে পাহাড়ের স্কার্পমেন্টে রয়েছে। গুহা ১-এ, হিন্দু দেবতার বিভিন্ন ভাস্কর্য এবং থিমগুলির মধ্যে একটি বিশিষ্ট খোদাই হল - নৃত্যরত শিব নটরাজ রূপে। গুহা ২ এর বিন্যাস এবং মাত্রার দিক থেকে বেশিরভাগই গুহা ১ এর সাথে সাদৃশ্যপূর্ণ, এতে হিন্দু বিষয়বস্তু রয়েছে যার মধ্যে হরিহর, অর্ধনারী শিব, মহিষাসুরমর্দিনী, দ্বিবাহু গণেশ। স্কন্দ মহান নটরাজ ভাস্কর্যের পাশে পশ্চিম দিকে বর্ধিত গুহায় একটি পৃথক কক্ষে রয়েছে। গুহা নং ২-তে বিষ্ণুর ত্রিবিক্রম রুপে বৃহত্তম কারুশিল্পের চিত্র রয়েছে। বৃহত্তম গুহাটি হল গুহা ৩, যেখানে বিষ্ণু রয়েছে- কুণ্ডলীকৃত সর্পের উপর উপবিষ্ট অনন্ত, ভূদেবীর সাথে বারাহী, হরিহর, নৃসিংহ দাঁড়ইনো ভঙ্গিতে, ত্রিবিক্রম এবং বিরাট বিষ্ণুর মহান প্রতিচ্ছবি। গুহাটিতে সূক্ষ্ম খোদাই রয়েছে যা কর্ণাটকের প্রাচীন শিল্পের পরিপক্ক পর্যায়ের প্রদর্শন করে। গুহা নং ৪ জৈন ধর্মের শ্রদ্ধেয় ব্যক্তিত্বদের জন্য উত্সর্গীকৃত। হ্রদের চারপাশে, বাদামিতে অতিরিক্ত গুহা রয়েছে যার মধ্যে একটি বৌদ্ধ গুহা হতে পারে। আরালি তীর্থ নামে পরিচিত সংগ্রহশালার মতো আরেকটি গুহায় প্রায় সাতাশটি খোদাই রয়েছে।